# Annette

Annette és una pel·lícula surrealista, dramàtica i musical de 2021, dirigida i escrita per Leos Carax.
Al guió també hi van col·laborar Ron Mael i Russell Mael, components de Sparks (grup que participa a la banda sonora del film). La història segueix la vida d’un humorista un tant ferotge que està enamorat d’una cantant d’òpera estimada per tots. El naixement de la seva filla Annette amaga un misteriós destí i canvia les seves vides dràsticament. Va ser estrenada per primera vegada el 6 de juliol de 2021 per UGC Distribution al Festival de Canes de 2021 i el 31 de juliol a Espanya a l'Atlàntida Mallorca Film Fest 2021. Ha estat doblada al català.

## Repartiment

* Adam Driver: és un actor nord-americà que fa el paper de Henry McHenry, una estrella de la comicitat. És conegut mundialment pel seu humor característic que no està basat en els acudits, sinó que utilitza queixes socials per a generar un ambient d’humor negre que en algunes ocasions acaba sent incòmode i ofensiu.
* Marion Cotillard: és una actriu francesa que, tot i que va començar en el món del teatre, quan va passar a la televisió i el cinema va començar a triomfar. Marion, que a Annette es diu Ann Defrasnoux, comparteix protagonisme amb Adam Driver. És una cantant d'òpera la qual tothom estima i té una relació romàntica amb Herny McHenry, un humorista repudiat. L'actriu no canta a tota la pel·lícula, sinó que Catherine Trottmann fa la veu soprano d'Ann.
* Simon Helberg com The Accompanist o L'Acompanyant d'Ann Defrasnoux, és un director d'orquesta melancòlic que està secretament enamorat de la seva musa a la qual acompanya.
* Devyn McDowell com Annette, és la filla de Henry i Ann, ella és una marioneta (element surrealista) i té una habilitat especial que canviarà la vida de tothom. Hebe Griffiths és la veu cantant d'Annette.
* Angèle, Kiko Mizuhara, Julia Bullock, Claron McFadden, Noémie Schellens i Natalie Mendoza com the Six Accuser Chorus
* Natalia Lafourcade com l'agent de policia de LAPD
* Kanji Furutachi com a Doctor
* Rila Fukushima, Eva Van Der Gucht i Laura Jansen com a Infermeres.
* Rebecca Sjöwall com Connie O'Connor
* Nino Porzio com a Xèrif Garoni
* Wim Opbrouck com Baby Annette Announcer
* Russell Mael com Russell Mael/Jet Pilot
* Ron Mael com a Rom Mael/Jet Pilot
* Leos Carax com Leos Carax
* Nastya Carax com Nastya
* Rebecca Dyson-Smith com a Fotògrafa
* Graciela María com a Fotògrafa
* Colin Lainchbury-Brown com Hyperbowl Announcer
* Geoffrey Carey com Ape of God Announcer

## Producció

Leos Carax va anunciar el novembre de 2016 que debutaria amb Adam Driver, Rooney Mara i Rihanna en anglès per a que protagonitzessin la seva pel·lícula. El rodatge estava programat per començar a la primavera de 2017, i al març Amazon Studios va adquirir la pel·lícula. Mara i Rihanna van renunciar als seus papers. Al maig de 2017 Michelle Williams va ser escollida per substituir a la Mara, i llavors el rodatge es traslladava al juliol, però la producció es va estancar perquè Driver tenia un projecte amb Star Wars. El maig del 2019 Marion Cotillard va ser escollida per substituir a Williams. Finalment Annete es va començar a rodar l'agost de 2019 a Los Angeles, Brussel·les i Bruges i també es va gravar a l'Alemanya (Münster, Colònia i Bonn inclosos). A l'octubre del mateix any es va unir a l'elenc Simon Helberg. La producció va acabar el novembre de 2019. El gener de 2020, es va revelar que la cantant belga Angèle havia estat escollida per un paper no revelat.

## Rebuda

La pel·lícula és en tots els sentits exagerada, barroca i de vegades incòmoda. És totalment una aposta arriscada dels germans Mael i Carax que ha tingut crítiques i valoracions molt diferents. Per a fer-se una idea, a Filmaffinity hi ha crítiques professionals que en tot cas reconeixen la raresa i brutalitat de la pel·lícula, però tot i això poden considerar-la bona o no depenent dels gustos individuals. El que és segur és que aquesta aposta de Carax crea sentiments intensos en la gent que veu la pel·lícula:
Peter Debruge, a Variety, va dir: "L'última dosi de raresa del director de 'Holy Motors' (...) No és per a tots (...) però el gran experiment de Carax és certament prou audaç per trobar el seu grup de defensors."
Peter Bradshaw a The Guardian, va dir: "Bizarro musical (...) Un espectacle directe, declamatori i boig, que trontolla a la vora del precipici de la seva pròpia crisi nerviosa (...) Puntuació: ★★★★ (sobre 5)."
Dave Calhoun a Time Out va dir: "Hipnotitzant i exasperant a parts iguals (...) 'Annette' farà que cert públic surti corrents i cridant de la sala, i que un altre la posi en un altar (…) Puntuació: ★★★ (sobre 5)."
David Rooney a The Hollywood Reporter va dir: "Obstinadament plana, és una creació estranya i discordant. Les diferents sensibilitats involucrades poques vegades es barregen i les cançons poques vegades encenen molt sentiment."
A IMDB la pel·lícula té una puntuació de 6.4/10, està puntuada amb un 67 per Metascore i hi ha 239 opinions dels usuaris i 191 revisions crítiques.

## Música

En ser una pel·lícula musical, òbviament conté la seva pròpia música però la pel·lícula a més utilitza elements de pistes de Sparks més primerenques, incloent "Rock, Rock, Rock", "Thanks But No Thanks", "Bon Voyage i "The Calm Before the Storm".Totes les cançons foren escrites i compostes per Sparks i Leos Carax.

## Referències

* ↑ «Annette - Bande-annonce officielle - UGC Distribution». YouTube. [Consulta: 19 abril 2021].
* ↑ «Annette». Filmin.cat. [Consulta: 24 novembre 2022].
* ↑ «An Evening with Henry McHenry: The Anti-Comedy of Annette» (en anglès), 20-08-2021. Arxivat de l'original el 2021-11-11. [Consulta: 11 novembre 2021].
* ↑ «Annette» (en castellà). [Consulta: 26 novembre 2021].
* ↑ Erbland, Kate; Erbland, Kate. «‘Annette’: Simon Helberg Tapped Into the ‘Dangerous, Sexy, and Horrific’ for His Most Daring Role Yet» (en anglès), 10-11-2021. [Consulta: 26 novembre 2021].
* ↑ «Annette - Tráiler oficial en castellano». [Consulta: 26 novembre 2021].
* ↑ Keslassy, Elsa; Keslassy, Elsa. «Adam Driver and Rooney Mara in Talks for Music Drama From ‘Holy Motors' Director» (en anglès americà), 03-11-2016. [Consulta: 26 novembre 2021].
* ↑ Setoodeh, Brent Lang,Elsa Keslassy,Ramin; Lang, Brent; Keslassy, Elsa. «Amazon Buys ‘Annette’ Starring Adam Driver (EXCLUSIVE)» (en anglès americà), 14-03-2017. [Consulta: 26 novembre 2021].
* ↑ Raup, Jordan. «Michelle Williams Replaces Rooney Mara in Leos Carax’s ‘Annette’» (en anglès americà), 31-05-2017. [Consulta: 26 novembre 2021].
* ↑ Keslassy, Elsa; Keslassy, Elsa. «Marion Cotillard Joins Leos Carax’s Musical ‘Annette’ (EXCLUSIVE)» (en anglès americà), 15-05-2019. [Consulta: 26 novembre 2021].
* ↑ Keslassy, Elsa; Keslassy, Elsa. «Adam Driver-Starrer ‘Annette’ Revived, With Leos Carax Directing (EXCLUSIVE)» (en anglès americà), 15-05-2019. [Consulta: 26 novembre 2021].
* ↑ Raup, Jordan. «‘Star Wars' is to Blame for the Delay of Leos Carax’s Next Film» (en anglès americà), 23-05-2018. [Consulta: 26 novembre 2021].
* ↑ Franklin, Garth. «Leos Carax's All-Singing "Annette" Begins Filming» (en anglès americà), 02-08-2019. [Consulta: 26 novembre 2021].
* ↑ Mühlens, Maximilian. «Musicalfilm „Annette“: Weltstars drehen in Bonn für Hollywood-Film» (en alemany), 10-11-2019. [Consulta: 26 novembre 2021].
* ↑ Wiseman, Andreas; Wiseman, Andreas. «Simon Helberg Joins Adam Driver & Marion Cotillard In Leos Carax’s Amazon Musical ‘Annette’; France Deal Inked As Cameras Roll» (en anglès americà), 09-10-2019. [Consulta: 26 novembre 2021].
* ↑ Sparks. «Russell and Ron with #Annette cast member @simonhelberg In other news, principal photography of #LeosCarax's ANNETTE is a wrap! ✨ Polaroid photo by #AdamDriver 📸». Twitter, 22-11-2019. [Consulta: 22 novembre 2019].
* ↑ «"Annette" : Angèle sera au casting du prochain film de Leos Carax» (en francès). Charts in France, 29-01-2020. [Consulta: 22 març 2021].
* ↑ Medina, Marta. «'Annette': una ópera maestra del cine, terrible, perturbadora e imprescindible» (en castellà), 20-08-2021. [Consulta: 3 desembre 2021].
* ↑ «Annette (2021)» (en castellà). [Consulta: 3 desembre 2021].
* ↑ «Annette», 20-08-2021. [Consulta: 3 desembre 2021].
* ↑ Album notes for Annette (Cannes Edition – Selections from the Motion Picture Soundtrack). Sony Music Entertainment.
* 1 2 «Sparks: Filmmusik: Annette (O.S.T.) (Unlimited Edition)» (en alemany). jpc. [Consulta: 23 octubre 2021].